ഷാര്ജ രാജ്യാന്തര പുസ്തകമേളയുടെ ഒരുക്കങ്ങള് പൂര്ത്തിയായി ഷാര്ജ ഷാര്ജ രാജ്യാന്തര പുസ്തകമേളയുടെ ഒരുക്കങ്ങള് പൂര്ത്തിയായി.എന്നും എവിടെയും കൃത്യമായ പുസ്തകമുണ്ട് എന്ന പ്രമേയത്തില് നവംബര് 3 മുതല്13 വരെ ഷാര്ജ അല് താവൂനിലെ എക്സ്പോ സെന്ററിലാണ് 40ാമത് മേളയെന്ന് സംഘാടകരായ ബുക് അതോറിറ്റി ചെയര്മാന് അഹമദ് റക്കാദ് അല് അമിരി അറിയിച്ചു. യുഎഇ സുംപ്രീം കൗണ്സില് അംഗവും ഷാര്ജ ഭരണാധാകാരിയുമായ ഷെയ്ഖ് ഡോ.സുല്ത്താന് ബിന് മുഹമ്മദ് അല് ഖാസിമിയുടെ രക്ഷകര്തൃത്വത്തിലാണ് പരിപാടി. അതേസമയം പുസ്തകോല്സവത്തില് 83രാജ്യങ്ങളില് നിന്നുള്ള പ്രസാധകര് പങ്കെടുക്കുമെന്ന് സംഘാടകര് അറിയിച്ചു. ഇവയില് ഒമ്ബത് രാജ്യങ്ങള് ആദ്യമായാണ് പുസ്തകോല്സവത്തില് എത്തുന്നതെന്നും സംഘാടകര് ഷാര്ജ ഹൗസ് ഓഫ് വിസ്ഡം ലൈബ്രററിയില് വിളിച്ചുചേര്ത്ത പത്രസമ്മേളനത്തില് അറിയിച്ചു. 1559 പ്രസാധകരുടേതായി എണ്ണമറ്റ പുസ്തകങ്ങള് ലോകത്തിന് മുന്നില് പരിചയപ്പെടുത്തുന്ന പരിപാടി സവംബര് മൂന്നു മുതല് 13വരെ ഷാര്ജ എക്സ്പോ സെന്ററിലാണ് അരങ്ങേറുക. ചടങ്ങില് വിവിധ ദിവസങ്ങളിലായി ഇത്തവണത്തെ നൊബേല് സാഹിത്യ ജേതാവ് താനസാനിയന് എഴുത്തുകാരന് അബ്ദുറസാഖ് ഗുര്നയും ജ്ഞാനപീഠ ജേതാവായ ഇന്ത്യന് എഴുത്തുകാരന് അമിതാവ് ഘോഷ് അടക്കമുള്ളവരും പങ്കെടുക്കും.The post ഷാര്ജ രാജ്യാന്തര പുസ്തകമേളയുടെ ഒരുക്കങ്ങള് പൂര്ത്തിയായി first appeared on MalayalamExpressOnline.